CELEX: 62015TN0477
Language: sl
Date: 2015-08-20 00:00:00
Title: Zadeva T-477/15: Tožba, vložena 20. avgusta 2015 – European Dynamics Luxembourg in drugi/ECHA

3.11.2015   
            
            
               SL
            
            
               Uradni list Evropske unije
            
            
               C 363/40
            
         Tožba, vložena 20. avgusta 2015 – European Dynamics Luxembourg in drugi/ECHA
   (Zadeva T-477/15)
   (2015/C 363/49)
   Jezik postopka: angleščina
   
      Stranke
   
   
      Tožeče stranke: European Dynamics Luxembourg SA (Luxembourg, Luksemburg), European Dynamics Belgium SA (Bruselj, Belgija), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grčija) (zastopnik: M. Sfyri, odvetnik)
   
      Tožena stranka: Evropska agencija za kemikalije (ECHA)
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               razveljavi odločitev tožene stranke o oddaji javnega naročila glede faze 2 omejenega postopka za oddajo javnega naročila ECHA/2014/86, ki je bila tožečim strankam sporočena z dopisom z dne 25. junija 2014, s katerim so bile obveščene, da njihova ponudba ni bila izbrana in da je bilo naročilo oddano drugemu konzorciju;
            
         
               —
            
            
               toženi stranki naloži, da mora tožečim strankam plačati odškodnino za izgubo priložnosti za pridobitev naročila v znesku 5 20  000 EUR, in
            
         
               —
            
            
               toženi stranki naloži, da mora plačati pravne ter druge stroške in izdatke tožečih strank, ki so jim nastali v zvezi s to tožbo, tudi če bo ta zavrnjena.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo dva tožbena razloga.
   
               1.
            
            
               S prvim tožbenim razlogom zatrjujejo, da je ECHA pri oceni njihove ponudbe kršila obveznost obrazložitve, ker ni navedla sorazmernih prednosti izbrane ponudbe.
            
         
               2.
            
            
               Z drugim tožbenim razlogom zatrjujejo, da je ECHA pri oceni njihove ponudbe storila več očitnih napak pri presoji in podredno, da je v fazi ocenjevanja ponudb uvedla nova in neznana merila.